open-index/open-wikipedia-markdown huggingface dataset:
Vaasan läänin pohjoinen vaalipiiri

**Vaasan läänin pohjoinen vaalipiiri** oli Suomen eduskuntavaalien vaalipiiri, joka käsitti Vaasan läänin pohjoisosan. Nurmo liitettiin Vaasan läänin eteläiseen vaalipiiriin vuonna 1952. Vuonna 1960 muodostettiin Keski-Suomen lääni ja jäljelle jääneestä Vaasan läänistä muodostettiin yksi vaalipiiri.

Vaalipiiriin kuuluneet kunnat olivat Alahärmä, Alaveteli, Halsua, Himanka, Isokyrö, Jepua, Kaarlela, Kannus, Kauhava, Kaustinen, Kokkola, Kruunupyy, Kälviä, Lapua, Lestijärvi, Lohtaja, Luoto, Maksamaa, Munsala, Nurmo (vuoteen 1952 asti), Oravainen, Perho, Pietarsaari, Pietarsaaren maalaiskunta, Teerijärvi, Toholampi, Ullava, Uusikaarlepyy, Uudenkaarlepyyn maalaiskunta, Veteli, Vöyri, Ylihärmä, Ylistaro, Ähtävä ja Öja.

## Puolueiden kannatus

Vaasan läänin pohjoisesta vaalipiiristä valittiin vaaleissa 1907–1936 kymmenen ja vaaleista 1939 alkaen kahdeksan kansanedustajaa. Vaalipiirin suurin puolue oli ensimmäisissä vaaleissa Suomalainen puolue, mutta RKP:llä oli eniten kansanedustajia vuosina 1908–1948. Ruotsalaiset saivat monissa vaaleissa puolet vaalipiirin paikoista. Maalaisliitto oli vaalipiirin suurin vaaleista 1948 alkaen.

Vasemmisto oli piirissä aina edustettuna, mutta paikoista se parhaimmillaankin vain kaksi. SDP jäi ilman edustajaa ainoastaan kerran; vaaleissa 1922, jolloin äärivasemmiston SSTP haastoi sen ja osoittautui vahvemmaksi. SSTP:n seuraajajärjestöjen kieltämisen (1930) myötä SDP:n suosio kasvoi. Sotien jälkeen SKDL ja sosiaalidemokraatit saivat jokaisissa vaaleissa yhden edustajan kumpikin.

Kansallinen Kokoomus jäi ilman omaa edustajaa vain vaaleissa 1936, jolloin IKL otti äärioikeiston paikan. Nuorsuomalainen puolue ei koskaan saanut vaalipiiristä kansanedustajaa, ja sen seuraajista edistyspuolue onnistui tavoitteessa vain kerran – ensimmäisissä vaaleissaan 1919.
Greyhound

**Greyhound** voi tarkoittaa seuraavia:

* Greyhound, linja-autoliikennettä harjoittava yhtiö Yhdysvalloissa
* Greyhound, linja-autoliikennettä harjoittava yhtiö Kanadassa
* Greyhound, linja-autoliikennettä harjoittava yhtiö Australiassa
* Greyhound Air, toimintansa lopettanut kanadalainen lentoyhtiö
* Vinttikoira, koirarotu ()
* Greyhound, kuuluisa ravuri
* M8 Greyhound, *M8 Light Armored Car*, yhdysvaltalainen toisen maailmansodan aikainen panssariauto
* *[[Greyhound (elokuva)|Greyhound]]*, yhdysvaltalainen sotaelokuva vuodelta 2020
;Britannian kuninkaallinen laivasto
* Greyhound (1545), 45-tykkinen alus
* Greyhound (1585), alus
* Greyhound (1636), 12-tykkinen pinaakkeri
* Greyhound (1657), 24-tykkinen alus
* HMS Greyhound (1672), 16-tykkinen kuudennen luokan alus
* HMS Greyhound (1694), 6-tykkinen mörssärialus
* HMS Greyhound (1703), 42-tykkinen viidennen luokan alus
* HMS Greyhound (1712), 20-tykkinen kuudennen luokan alus
* HMS Greyhound (1720), 20-tykkinen kuudennen luokan alus
* HMS Greyhound (1741), 20-tykkinen kuudennen luokan alus
* HMS Greyhound (1763), 4-tykkinen kutteri 
* HMS Greyhound (1773), Mermaid-luokan 28-tykkinen kuudennen luokan alus
* HMS Greyhound (1780), 12-tykkinen kutteri
* HMS Greyhound (1783), Amazon-luokan 32-tykkinen viidennen luokan alus
* HMS Greyhound (1798), kutteri
* HMS Greyhound (1859), potkurisluuppi
* HMS Greyhound (1900), Greyhound-luokan hävittäjä
* HMS Greyhound (H05), G-luokan hävittäjä
Richard Frey

**Richard Karl Hjalmar Frey** (1. toukokuuta 1886 Helsinki – 7. tammikuuta 1965 Helsinki) oli suomalainen hyönteistutkija. Hän toimi Helsingin yliopiston eläinmuseossa entomologian osaston johtajana 1919–1955 ja sai professorin arvonimen vuonna 1951. Frey tutki erityisesti kaksisiipisiä ja keräsi aineistoa muun muassa Madeiran ja Kap Verden saarilta. 

Hän julkaisi Carl August Lundströmin 10-osaisen hyönteisiä käsittelevän julkaisun viimeisen osan Lundströmin kuoleman jälkeen.

## Lähteet
* Hans Silfverberg: History of the Entomological Collections  Luonnontieteellinen keskusmuseo

### Viitteet
Incoterm

**Incoterms** eli toimituslausekkeet ovat Kansainvälisen kauppakamarin (ICC) kauppaehtoja, jotka määrittelevät ostajan ja myyjän vastuun toimituksesta, tavarasta ja kustannuksista. 

Toimituslausekkeiden käyttö yksinkertaistaa ja lyhentää kauppasopimusten sisältöä. Lausekkeiden perään merkitään paikka johon asti myyjällä on vastuu kuljetuksista ja/tai niiden kustannuksista. Vastaavia toimituslausekekokoelmia on muutama, siksi kauppakirjassa pitää mainita käytettävän kokoelman nimi, esimerkiksi *FOB Lontoo, Incoterms 2000*. Toimituslausekkeet eivät määrittele kuljetustapaa eivätkä tavaran omistusoikeutta, ainoastaan kuljetuksen osapuolten vastuuta kuljetuksen eri vaiheista.

Virallinen versio on englanninkielinen, joskin virallisia käännöksiä on 31 kielellä. ICC:n kansalliset toimistot julkaisevat käännöksiä.

## Historiaa
1920-luvulle tultaessa kauppiaat olivat kehittäneet kaupan alan sanastoon termejä, jotka kuvasivat kaupan osapuolien oikeuksia ja vastuita. Toimituslausekkeita ei ymmärretty samalla tavalla kaikissa maissa, ja rajojen yli tapahtuvassa kaupassa tapahtui usein väärinkäsityksiä.

Kansainvälinen kauppakamari ICC Pariisissa kehitti Incoterms-järjestelmän, joka on lyhenne sanoista *In*ternational *Co*mmerce *Terms*. Säännöt määrittelivät lausekkeet, joilla määriteltiin ostajien ja myyjien kulut, riskit ja velvollisuudet kansainvälisessä kaupassa. Ensimmäiset säännöt julkaistiin 1936. 

Näitä sääntöjä on ajoittain uudistettu uusien säännösten ja kuljetustapojen vuoksi. Säännöt heijastavat tämänhetkisiä kuljetuksen tapoja ja vastaavat YK:n Kansainvälistä tavaran kauppaa koskevista sopimuksista tehtyä yleissopimusta. Uusin Incotermsien versio on 1.1.2020 voimaan astunut Incoterms(R) 2020 .

## Lausekkeet vuoden 2020 Incotermseissä

Incotermsit jaetaan kustannuksien ja vastuun jakautumisen yhteentoista eri toimituslausekkeeseen. Seuraavat lausekkeet ovat Incoterms 2020 -ehtojen mukaiset: 

## Lähteet
* Räty, Asko: Incoterms, kauppatavat ja toimituslausekkeet, Suomen Logistiikkayhdistys 2006. 
* Kinkki, Seppo; Lehtisalo, Anneli: Yrtti Yritystietous s.222–227, WSOY 2002. 

### Viitteet

## Aiheesta muualla
*  Trade terms selector 
*Incoterms 2020 suomeksi
*ICC:n sivu Incoterms 2010 
* Incoterms 2000  
*www.export911.com/e911/export/comTerm.htm  
*Testaa Incotermsien tuntemuksesi -testi
Jouppilanvuoren tekonurmi

**Jouppilanvuoren tekonurmi** on Seinäjoella sijaitseva urheilukenttä jalkapalloa ja amerikkalaista jalkapalloa varten. Kenttä sijaitsee aivan Jouppilanvuoren laskettelurinteiden ja Seinäjoen jäähallin vieressä. Kesästä 2022 lähtien kentästä on käytetty Crocodilesin kotiotteluiden yhteydessä sponsorinimeä **Wirokit Stadion**.

Kotiottelunsa kentällä pelaa amerikkalaisen jalkapallon Vaahteraliigaseura Crocodiles. Aiemmin alku- ja loppukesästä myös jalkapallojoukkueet Sepsi-78 ja TP-Seinäjoki pelasivat siellä ottelunsa, kun niiden pääareena Seinäjoen keskuskenttä ei ollut vielä pelikuntoinen. Samoin on uuden fuusioseuran eli Seinäjoen Jalkapallokerhon laita. Crocodiles on kuitenkin kentän ainoa vakituinen joukkue. Talvisin kentällä kulkee hiihtolatuja.

## Kentän ominaisuudet
Nimensä mukaan kentän pinnoite on tekonurmi. Alun perin kentälle asennettiin hiekkatekonurmi vuonna 1991. Tuolloin nurmen alle laitettiin myös 25 mm paksu joustokerros. Uusi ns. kolmannen sukupolven pestyllä ja kuivatulla pyöreärakeisella erikoishiekalla ja kumirouheella täytetty pitkäkuituinen nurmi sinne kuitenkin vaihdettiin vuonna 2005. Tuon kuidun pituus on 60 mm. Vanha joustokerros kuitenkin jätettiin tämän OmniGrass-tekonurmen alle. Vanha hiekkatekonurmi siirrettiin Kasperin kentälle. Kentällä on puiset katsomot kentän kummallakin reunalla ja siellä on myös kuulutusmahdollisuus. Lisäksi kenttä on valaistu. Jalkapallokentän rajat on tehty valkoisesta ja amerikkalaisen jalkapallon rajat keltaisesta tekonurmesta. Vuoden 2008 helmikuusta lähtien on käyty alustavia neuvotteluja muuttaa kenttä myös koulu- ja esteratsastukseen soveltuvaksi.

## Lähteet
Sandie Shaw

**Sandie Shaw** (oik. **Sandra Ann Goodrich**, s. 26. helmikuuta 1947) on yksi 1960-luvun menestyneimmistä englantilaisista naislaulajista.

Sandie Shaw levytti ensimmäisen kerran vain 17-vuotiaana vuonna 1964. Vuonna 1967 hänet valittiin edustamaan Isoa-Britanniaa Eurovision laulukilpailuun. Hän lauloi esikarsinnassa viisi kappaletta, joista Euroviisuihin äänestettiin ”Puppet on a String”, kappale, jota Shaw inhosi. Kappale toi kuitenkin Isolle-Britannialle sen ensimmäisen euroviisuvoiton ja nousi maailmanlaajuiseksi hitiksi. Saksassa tämä single oli vuoden myydyin. 

Vuonna 1967 Shaw avioitui muotisuunnittelija Jeff Banksin kanssa, ja he saivat tyttären vuonna 1971. Avioliiton myötä Shaw aloitti uransa muotimaailmassa, ja muodista tulikin hänen toinen ammattinsa. Hän vetäytyi musiikkibisneksestä 2013.  

## Lähteet

## Aiheesta muualla
*Virallinen sivusto
Anna soida

__NOTOC__
**Anna soida** on rap-artisti Elastisen toinen sooloalbumi, joka julkaistiin 15. marraskuuta 2006. Levyn tuotannosta vastaa pääosin Elastinen itse.

Albumi ylsi ensimmäisellä listaviikollaan Suomen virallisen listan sijalle 11 ja pysyi listalla yhteensä neljä viikkoa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Biitit
* Elastinen: 1, 2, 4, 5, 6, 7, 8, 10, 12, 13
* Elastinen & TK: 3
* TK: 9
* Profets, The (Elastinen, Jukka Immonen & Redrama): 11
* Teddy Rok: 14

## Arvostelut
* Stara.fi: 

## Lähteet
Jean Ratelle

**Joseph Gilbert Yvon ”Jean” Ratelle** (s. 3. lokakuuta 1940 Lac Saint-Jean, Quebec, Kanada) on entinen jääkiekkoilija ja NHL-tähti.

New York Rangersin varaaman Ratellen ura oli loppua alkuunsa, kun vakava selkävamma kohtasi häntä 23 vuoden iässä. Hän kuitenkin kuntoutui ja pelasi vuodet 1963–1975 Rangersissa. Suurimman menestyksen keskushyökkääjä Ratelle saavutti ketjukavereinaan  Vic Hadfield ja Rod Gilbert; he muodostivat niin kutsutun ”GAG-ketjun”. 

Marraskuussa 1975 hänet kaupattiin seuratoveri Brad Parkin kanssa Boston Bruinsiin. Sieltä hän jäi eläkkeelle 1981. 

## Saavutuksia
* NHL:n kakkostähtikentässä (1972) 
* Lady Byng Memorial Trophy (1972, 1976) 
* Bill Masterton Memorial Trophy (1971) 
* Lester B. Pearson Award (1972) 
* Pelasi NHL:n All-Star-ottelussa 1970, 1971, 1972, 1973 ja 1980 

## Tilastot

## Katso myös

* Luettelo Hockey Hall of Famen jäsenistä
* Luettelo 1000 tehopistettä saavuttaneista NHL-pelaajista

## Aiheesta muualla
*
Alexander von Nordmann

**Alexander von Nordmann** () oli suomalainen eläintieteilijä ja paleontologi. Hän oli Helsingin yliopiston eläintieteen ja kasvitieteen professori vuosina 1849–1852 ja eläintieteen professori vuosina 1853–1866.

Nordmann syntyi Ruotsinsalmen linnoituskaupungissa nykyisen Kotkan alueella, jossa hänen isänsä everstiluutnantti David Anton Nordmann (kuoli 1827) toimi tykistöupseerina. Hänen äitinsä oli Maria Katarina Giössling, kauppiaan tytär Haminasta. Perhe asui myös Haminassa, jossa hän kävi saksankielistä koulua. Nordmann suoritti lukion oppimäärän Porvoon lukiossa ja tuli ylioppilaaksi Turussa 17. maaliskuuta 1821. Nordmann valmistui maisteriksi Turun akatemiasta 10. heinäkuuta 1827 ja jatkoi sen jälkeen opintojaan ja tutkimusta kansainvälisessä tiedeympäristössä Berliinissä vuosina 1828–1831. Nordmann julkaisi etupäässä selkärangattomia eläimiä sekä Etelä-Venäjän paleontologiaa koskevia tutkimuksia. Hän tutki muun muassa loisäyriäisiä ja suolistoloisia. Erityisen merkittäviä olivat ihmisen ja muiden nisäkkäiden silmissä eläviä loismatoja koskevat työt. 

Nordmann toimi Richelieu-lyseon opettajana (professorina) Odessassa vuosina 1832–1849, jolloin hän keräsi luonnontieteellisiä näytteitä eteläiseltä Venäjältä. Hän toimi samalla Odessan kasvitieteellisen puutarhan ja keskuspuutarhurikoulun johtajana. Oleskeltuaan 22 vuotta ulkomailla Nordmann palasi Suomeen, kun hänestä vuonna 1849 tuli Helsingin yliopiston eläintieteen ja kasvitieteen professori Johan Magnus af Tengströmin jäätyä eläkkeelle. Viran tultua jaetuksi kahdeksi omaksi oppituolikseen vuonna 1852 hän jatkoi eläintieteen professorina ja kasvitieteen professoriksi nimitettiin William Nylander. Nordmann erosi täysinpalvelleena helmikuussa 1866 ja kuoli muutama kuukausi sen jälkeen. Hänen seuraajakseen eläintieteen professoriksi nimitettiin Fredrik Mäklin. 

Nordmannin mukaan on nimetty useita eläinlajeja sekä ainakin yksi kasvilaji ja -suku. Näitä ovat *Evadne nordmanni* -vesikirppu sekä useat hankajalkaislajit, aropääskykahlaaja *Glareola nordmanni*, *Parnassius nordmanni* -apolloperhonen, kaukasianpihta *Abies nordmanniana* sekä kasvisuku *Nordmannia* (=*[[Trachystemon]]*). 

## Lähteet

* 
* 
*David M. Damkaer (2002) The copopodologist's cabinet. A biographical and bibliographical history. Ch. 15. Copepods decoded American Philosophical Society  / Google-books
* Helsingin yliopiston opettaja- ja virkamiesmatrikkeli 1809-1917 

## Aiheesta muualla

*Alexander Davidovich von Nordmann cybertruffle.org.uk
*''Nordmannia cordifolia'' Ledeb. ex Nordm Tropicos.org
*Trachystemon Index Nominum Genericorum (Smithsonian Institution)
Summit Series

**Summit Series** oli syksyllä 1972 pelattu jääkiekon ottelusarja, jossa kohtasivat ensi kertaa Kanadan ja Neuvostoliiton maajoukkueet parhailla mahdollisilla kokoonpanoillaan. Se koostui kahdesta neljän ottelun jaksosta: alkupuoli pelattiin Kanadassa ja loppupuoli Neuvostoliitossa. Sarja päättyi lopulta kanadalaisten hyvin niukkaan voittoon. Sen katsotaan aloittaneen kansainvälisen jääkiekon kilpailutoiminnan korkeimmalla tasolla. Sitä seurasivat kaksi vuotta myöhemmin pelattu Summit Series 1974, neljä vuotta myöhemmin aloitettu Kanada-cup sekä vuoden 1979 Challenge Cup. Summit Series mahdollisesti myös edesauttoi Kanadan paluuta maailmanmestaruuskilpailuihin 1970-luvulla.

Kanadan puolustajasuuruus Bobby Orr ei voinut pelata ottelusarjassa vammojensa vuoksi. Bobby Hull ja muut tuoreen WHA-liigan kanssa sopimuksen tehneet entiset NHL-pelaajat pudotettiin myös Kanadan leiriryhmästä. Kanadan suureksi sankariksi nousi lopulta Phil Esposito, joka johti joukkueensa Moskovassa tiukassa tilanteessa voittoon. Tasapeli viimeisessä ottelussa olisi riittänyt Neuvostoliitolle turnauksen voittoon, sillä sen maaliero oli parempi Kanadaan nähden. Ratkaisevan Kanadan voittomaalin turnauksen viimeisen ottelun viimeisellä peliminuutilla teki Paul Henderson. Hän kohosi liki kansallissankariksi. Hendersonin maalin tärkeyttä kanadalaisille kuvastaa, että maali valittiin Kanadan historian viidenneksi tärkeimmäksi tapahtumaksi Dominion Instituten järjestämässä yleisöäänestyksessä vuonna 2000. 

## Ottelut

## Joukkueet

### Kanada

* **Maalivahdit:** Tony Esposito, Ken Dryden, Ed Johnston
* **Puolustajat:** Serge Savard, Guy Lapointe, Gary Bergman, Bill White, Rod Seiling, Dale Tallon, Jocelyn Guevremont, Brian Glennie, Pat Stapleton, Don Awrey, Brad Park
* **Hyökkääjät:** Phil Esposito, Frank Mahovlich, Pete Mahovlich, Bobby Clarke, Gilbert Perreault, Yvan Cournoyer, Paul Henderson, Ron Ellis, Bill Goldsworthy, Stan Mikita, Wayne Cashman, Vic Hadfield, Jean Ratelle, Marcel Dionne, Rick Martin, Jean-Paul Parisé, Red Berenson, Rod Gilbert, Dennis Hull, Mickey Redmond
***Valmentajat:** Harry Sinden (päävalmentaja ja GM), John Ferguson (apulaisvalmentaja ja -GM)

### Neuvostoliitto

* **Maalivahdit:** Vladislav Tretjak, Viktor Zinger, Aleksandr Sidelnikov, Aleksandr Patškov
* **Puolustajat:** Valeri Vasiljev, Aleksandr Ragulin, Viktor Kuzkin, Vladimir Luttšenko, Gennadi Tsygankov, Juri Ljapkin, Juri Šatalov, Aleksandr Gusev, Vitali Davydov, Jevgeni Paladjev
* **Hyökkääjät:** Boris Mihailov, Vladimir Petrov, Juri Blinov, Valeri Harlamov, Aleksandr Jakušev, Jevgeni Zimin, Vjatšeslav Staršinov, Vladimir Vikulov, Jevgeni Mišakov, Aleksandr Maltsev, Vladimir Šadrin, Juri Lebedev, Aleksandr Voltškov, Vjatšeslav Anisin, Aleksandr Bodunov, Aleksandr Martynjuk, Vjatšeslav Soloduhin
***Valmentajat:** Vsevolod Bobrov (päävalmentaja), Boris Kulagin (apulaisvalmentaja)

## Katso myös
* Jääkiekko talviolympialaisissa 1972
* Jääkiekon maailmanmestaruuskilpailut 1972
* Kanada-cup 1976
* Super Series
* Challenge Cup
* Kanada-cup ja Maailmancup
* NHL Challenge
* 4 Nations Face-Off

## Lähteet

## Aiheesta muualla

* chidlovski.com
Utran kirkko

**Utran kirkko** on Joensuun Rantakylän evankelis-luterilaisen seurakunnan vanhin kirkko. Se valmistui 1895. Kirkko rakennettiin Utran saha- ja lasiteollisuusyhteisön kukoistuksen vuosina. Aloitteen rakentamisesta tekivät Utran asukkaat, ja tehtaiden omistajat lahjoittivat kirkolle tontin, rakennuspuut ja suurimman osan työkustannuksista. Kirkon arkkitehdistä ei ole täyttä varmuutta, mutta nykyisin suunnittelijaksi arvellaan alueella toimineen sahayrityksen johdossa ollutta englantilaista insinööriä Thomas Bamfordia.

Teollisuusyhdyskunnan puinen kirkko on päätytornillinen pitkäkirkko, jonka kuoripäässä on runkohuonetta matalampi sakaristo. Kirkossa on käytetty harvinaista pystyhirsisalvosrakennetta. Pystyhirsikirkkoja on Suomessa tiettävästi vain kolme, Utran kirkon lisäksi Tuusniemen ja Vieremän kirkot. Kirkon ulkoasua leimaa rikkaasti koristeltu lautavuoraus. Kirkkosalia kattaa paneelikatto. Alttaritaulu on Veikko Lappalaisen ”Jeesus siunaa lapsia”. 

Kirkko on etupäässä kesäkirkko. Talvella jumalanpalveluksia pidetään vain jouluna ja muina juhlapyhinä. Kesäisin kirkossa on jumalanpalveluksia, konsertteja ja kirkko on myös suosittu hääkirkko.

Vaikka kirkkoa ei rakentanut seurakunta, on se ollut monen seurakunnan pyhäkkönä: Kontiolahden vuoteen 1911, Pielisensuun vuoteen 1955, Joensuun vuoteen 1982 – sen mukaan kuin kunta- ja seurakuntajako on Joensuun ympäristössä tehty.

Kirkossa on 260 istumapaikkaa. Kirkon urut ovat 12-äänikertaiset, ja ne ovat olleet Utran kirkossa vuodesta 1990 alkaen. Sitä ennen ne ovat olleet Juankosken vanhassa kirkossa 1970–1990.

Vuonna 1989 Utran kirkkoon saatiin kirkon ensimmäiset omat messukasukat ja stolat. Ne on valmistettu Joesuussa, Pohjois-Karjalan Käsi- ja taideteollisuusoppilaitoksessa.

## Kuvia

Tiedosto:Utra Church, Maundy Thursday 2018.jpg|Utran kirkko sisältä
Tiedosto:Utra Church organs.JPG|Kirkon urut
Tiedosto:Utra Church pulpit.JPG|Saarnastuoli


## Lähteet
*
*Joensuun seurakuntien kotisivut

### Viitteet
Short Stirling

**Short Stirling** on ensimmäinen Englannin kuninkaallisten ilmavoimien RAF:n raskas, nelimoottorinen pommikone. Stirling teki ensilentonsa 14. huhtikuuta 1939. Se oli RAF:n ensimmäinen nelimoottorinen pommikone, joka suunniteltiin kantamaan suurempaa pommilastia ja kauemmas kuin mikään aikaisempi kone. Siitä huolimatta sitä pidetään pettymyksenä.

Sitä käytettiin toisen maailmansodan alkuvaiheissa runsaasti, B-17 ja Avro Lancaster -koneiden myötä ne siirrettiin 1943 vuoden lopussa pois pommituskäytöstä saksalaissatamien miinoittamiseen. Koneita käytettiin myös vakoojien pudotuksissa miehitettyyn Eurooppaan.

Stirling voitti Ilmailuministeriön kilpailun 11 eri yhtiöiden suunnitelman joukosta. Vaatimuksena oli nelimoottorinen pommikone, joka kantaisi 14 000 naulan pommilastin 3000 mailin päähän, mikä oli melkoisen vaativa vaatimus.

Koneessa oli kuitenkin yksi merkittävä puute, joka johtui vaatimuksesta saada kone mahtumaan RAF:n olemassa oleviin hangaareihin: siipien kärkivälin piti olla alle 100 jalkaa. Stirlingin ominaisuudet kärsivät korkeasta siipikuormasta ja ilmanvastuksesta ja suurin lentokorkeus jäi matalaksi. Pommittajan ohjailukyky oli mainio ja neljä Bristol-moottoria tuottivat 6600 hevosvoimaa.

Konetta käytettiin ensimmäisen kerran taistelussa helmikuussa 1941 pommituslennolla Rotterdamiin. Vuoden 1942 alussa päiväpommituksista luovuttiin ja Stirlingit lensivät öin Halifaxien ja Lancasterien ohella.
Pitemmillä pommituslennoilla pommikuorma oli rajatumpi ja koneet pääsivät hädin tuskin nousemaan Alppien yli.
Koneen pommikuilun rajoitusten vuoksi suurin kannattava pommi oli 2000-naulainen.

Syksyllä 1943 koneiden menetykset alkoivat kasvaa ja pommituslennoilla Nürnbergiin ja Berliiniin elo&ndash;marraskuussa 1943 koneista menetettiin 10&ndash;15 %.

Normandian maihinnousun lähestyessä rakennettiin 461 uutta Mk.IV -mallista konetta ja 143 MK.III pommittajaa muunnettiin Mk.IV mallin mukaiseksi poistamalla nokka- ja yläampumatornit ja varustamalla koneet liitokoneiden hinausvarusteilla. Vuoden 1944 lopusta lähtien valmistettiin 160 kappaletta Mk.V -kuljetuskonemuunnosta jossa oli rahtia varten avattava nokkaosa; suurin osa kuljetuskoneista valmistui vasta sodan loputtua.

## Tekniset tiedot (Mk III)

## Lähteet
* RAF History, Short Stirling
* http://www.lancastermuseum.ca/shortstirling.html 
* Mondey, David: The Hamlyn Concise Guide to British Aircraft of World War II. Chancellor Press, 1996. .

### Viitteet

## Aiheesta muualla
Stokesin yhtälö

**Stokesin yhtälö** kuvaa hyvin pienten hiukkasten sedimentaationopeutta neste- tai kaasuvirrassa. Stokesin yhtälö on saanut nimensä kehittäjänsä, irlantilaisen George Gabriel Stokesin mukaan. Stokesin yhtälöä sovelletaan myös esimerkiksi sentrifugaaliseen sedimentaatioon tai sähkövoiman aikaansaamaan sedimentaatioon.

Stokesin yhtälö
:v = \frac{g d_p^2(\rho_p-\rho_m)}{18\mu}, 

missä
:g on putoamiskiihtyvyys,
:d_p on hiukkasen halkaisija,
:\rho_p hiukkasen tiheys,
:\rho_m väliaineen (nesteen tai kaasun) tiheys ja
:\mu väliaineen viskositeetti.
Regionalismi

**Regionalismi** (lat. *regio*, seutu tai paikkakunta) on paikallisuutta korostavaa ja kansainvälisyyttä kaihtavaa taidetta, kotiseututaidetta. Se on Euroopassa ja Yhdysvalloissa eri aikoina esiintynyt taiteen suuntaus, jossa pitäydyttiin kotiseudun aiheissa ja vieroksuttiin kansainvälistä modernismia. Regionalismi oli suosittua etenkin 1930-luvulla, jolloin se liittyi nationalistisiin ihanteisiin.

Regionalismiksi nimitetään esimerkiksi amerikkalaisen taiteen realistista suuntausta, jossa taiteilijat usein välttivät kaupungin ja nopeasti kehittyvän teknologian kuvaamista ja kiinnittivät huomiota maaseutuelämän näkymiin. Regionalistinen tyyli kukoisti Yhdysvalloissa vuosien 1930 ja 1935 välisenä aikana. Sen tunnetuimmat edustajat ovat Grant Wood, John Steuart Curry ja Thomas Hart Benton. Yhdysvaltain regionalismi oli suosittua varsinkin suuren lama-ajan aikana.

Suomessa regionalismia harjoitti muun muassa Vilho Lampi (1898–1936), Oulussa syntynyt taidemaalari, joka asui Limingan kylässä. Eräs hänen aforismeistaan kuuluu:  Lammen lisäksi kotiseutunsa kuvaamiseen keskittyneitä suomalaisia ammattitaiteilijoita ovat olleet muun muassa kittiläläinen Kalervo Palsa (1947–1987) ja neittäväläinen Olli Seppänen (1921–1968). Vilho Lampea on usein nimitetty lakeuden maalariksi ja Olli Seppäsen persoonallista tyyliä neittäväläistyyliksi tai neittäväläiseksi naivismiksi

Paitsi kuvataiteessa regionalismi esiintyy tyylisuuntana myös kaunokirjallisuudessa ja arkkitehtuurissa. 

Arkkitehtuurissa regionalismi on postmodernismin rinnalla esiintynyt ja kansainvälistä rationalistista arkkitehtuuria vastustanut suuntaus. Regionalismi on pyrkinyt säilyttämään ja tallentamaan paikalliskulttuurin arvoja. Suomessa regionalismia edustaa Oulun koulukunta.

Tämän ohella käsite regionalismi on muussa merkityksessä käytössä myös politiikan ja kansainvälisten suhteiden  tutkimuksessa.

## Lähteet
* Kämäräinen Aki et al. (toim.): Suomen ja maailman taide - Hakemisto, Sanasto. WSOY, 1986. 
* Jokinen, Teppo ja Honkala, Liisa: Arkkitehtuurin sanakirja. WSOY 2000. 
### Viitteet

## Aiheesta muualla
* Sihvo, Hannes: Pohjoiskarjalaisia kertojia 1970-luvulla. Teoksessa: Karjala. 6, Kirjanteon kiemuroita, s. 7-29.
Haminan rata

**Haminan rata** () on Suomen rataverkkoon kuuluva rataosuus. Alun perin yksityinen rata, jonka rakentamisesta vastasi Järnvägsaktiebolaget Fredrikshamn -niminen rautatieyhtiö, avattiin liikenteelle vuonna 1899, jolloin rataosuus erkani Kouvolan–Kotkan radalta Inkeroisten rautatieasemalla. Rata siirtyi valtion omistukseen vuonna 1916. Vuonna 1927 Haminaan rakennettiin veturitalli. Rataan tehtiin tuntuvia oikaisuja 1900-luvun alkupuolella Liikkalan ja Metsäkylän kohdalle. Vanhan Haminan radan kaikki liikennepaikat olivat Hykkyrä, Sippu, Toukosuo, Liikkala, Metsäkylä, Klemola, Reitkalli, Tikkamäki, Kivelä, Hamina ja Summa. Tämä osuus oli käytössä aina vuoteen 1984 saakka, jolloin Juurikorven ja Haminan välinen nk. *JuHa-rata* otettiin käyttöön. Inkeroisten ja Haminan välisellä osuudella oli henkilöliikennettä aina vuoteen 1968 saakka. Radan suurin nopeus on 100&nbsp;km/h.

## JuHa-rata
Juurikorpi–Hamina-rata eli *JuHa-rata* on 18,7 kilometriä pitkä sähköistetty yksiraiteinen rataosa, joka on valmistunut vuonna 1984. Rata linjattiin siten, että se voisi palvella myöhemmin osana Helsingistä itään suunniteltua HELI-rataa. Radalla on ainoastaan tavaraliikennettä, eikä nykyään yhtään tasoristeystä. Rataosuudella on Suurvuoren tunneli, jolla on pituutta 765 metriä. Tunnelia rakennettiin vuosina 1979-1983.

## Kuvia

Tiedosto:Hamina bus station.JPG|Haminan entinen rautatieasema, joka nykyisin toimii linja-autoasemana.
Tiedosto:Veturitalli_Hamina.jpg|Haminan veturitalli, purettu vuonna 2009.
Tiedosto:Railroad to Hamina.JPG|Suurvuoren tunnelin suuaukolta Haminan suuntaan.
Tiedosto:Hamina rail yard.jpg|Haminan ratapiha.


## Lähteet
* 
### Viitteet
Sähkösuodatin

**Sähkösuodatin** on mekaanisen erotusprosessin väline, jolla erotetaan hiukkasia kaasuvirrasta. Teollisuudessa käytetään sähkösuodattimia hyvin yleisesti savukaasujen puhdistamiseksi pienhiukkasista.

Yhdysvalloissa tohtori Frederick Gardner Cottrell kehitti ja patentoi ensimmäiset sähkösuodattimet vuonna 1907.

## Sähkösuodattimen toimintaperiaate

Sähkösuodattimeen tuleva kaasu ionisoidaan, jolloin hiukkaset saavat sähkövarauksen. Varautuneet hiukkaset johdetaan kahden seinämän väliin, joilla on vastakkainen varaus kuin hiukkasilla. Koska erimerkkiset varaukset vetävät toisiaan puoleensa, hiukkaset muuttavat kulkusuuntaansa kohti seinämiä. Seinämille kertyvä kerros hienojakoista pölyä voidaan helposti puhdistaa kytkemällä pois sähkövaraus ja ravistamalla suodatinta. On myös laitteita jossa keräyspinta pestään automaattisesti keräimenpinnalta, ja ne ovat pääosin käytössä sisäilmassa olevien mikrobipitoisen ilman puhdistamisessa; niiden avulla voidaan suodattaa homeitiöt, bakteerit, nanokokoiset toksiinit ja mineraalivillakuidut. Sähkösuodattimen etu on että se poistaa koosta riippumatta tehokkaasti hiukkaset kokoluokassa 10-0.003 mikrometriä. Lisäksi se poistaa pieneliöt.   

Suodattimen erottelukyky \eta ilmaistaan seuraavasti:

\eta=\frac{c(0)-c(L)}{c(0)}, jossa c(0) on hiukkaspitoisuus kaasun saapuessa suodattimeen ja c(L) on hiukkaspitoisuus kaasun poistuessa suodattimesta.

Kaasun hiukkaspitoisuus sen poistuessa suodattimesta saadaan yhtälöstä

c(L)=c(0)e^{-\frac{w_cA_c}}}, jossa w_c on hiukkasen kulkunopeus kohti suodattimen seinämiä, \dot{V} on suodattimeen johdettavan kaasuvirran suuruus ja A_c on  suodattimen seinämän pinta-ala.

Hiukkasen kulkunopeus kohti suodattimen seinämää saadaan johtamalla se Stokesin yhtälöstä.

## Lähteet
Kirjahylly

**Kirjahylly** on huonekalu, jossa yleensä säilytetään kirjoja. Kirjahyllyjä on monenlaisia, mutta tavallisimmin kirjahylly koostuu päätyosista sekä näiden välissä olevista hyllyistä. Kirjahylly voi olla suunniteltu myös muiden esineiden kuin kirjojen säilytykseen, ja yleensä siihen asetetaan myös koriste-esineitä tai viihde-elektroniikkaa.

Kirjahylly on yleensä kokopuinen tai nykyisin usein lastulevystä valmistettu. Se saattaa käsittää myös erilaisia kaappeja, joissa voi olla vetolaatikot tai umpinaiset tai lasitetut ovet. 

Usein kirjahylly on suunniteltu asetettavaksi seinää vasten, mutta se voi toimia myös tilan jakajana. Kirjahylly voi olla myös seinään kiinni asennettava.

Suurten avokirjastojen kirjahyllyt sijoitetaan seinänvierustojen lisäksi usein parittain, taustat vastakkain keskelle lattiaa vapaasti seisoviksi. Kirjahyllyjen väliin jätetään käytävät, joissa asiakkaat voivat liikkua kirjoja tutkimassa. Varastokirjastoissa ja arkistoissa käytetään usein tilaa säästäviä, kiskoilla liikkuvia ja kammesta pyörittämällä yhteen ja erikseen liikuteltavissa olevia siirtohyllystöjä. Kun tarvitaan vain yksi, hyllyjä siirtämällä paikkaansa vaihtava välikäytävä, saadaan samaan tilaan jopa 70&nbsp;% enemmän hyllytilaa.
## Katso myös
*Vitriini

## Lähteet
Jalkapallokenttä

**Jalkapallokenttä** on jalkapallossa käytettävä pelikenttä.

## Pelialusta
Virallisia jalkapallo-otteluita voidaan pelata niin luonnollisella kuin keinotekoisellakin alustalla. Luonnonmateriaaleista yleisiä ovat nurmi ja hiekka. Keinotekoisen pelialustan täytyy olla väriltään vihreä.

Luonnonkentän pinnan alle maaperään voidaan vetää lämmitysputket, joiden avulla estetään pakkasvauriot. Vedenpoisto varmistetaan lisäämällä maaperään esimerkiksi hiekkaa. Noin puolen metrin syvyydessä on yleensä kerros soraa ja kiveä.

Keinotekoisella kentällä on polyetyleenistä tehtyä tekonurmea, joka on kiinnitetty betonialustan päällä istuvaan muovimattoon. Alinna on vedenpoistojärjestelmä, johon vesi tulee betonissa olevien reikien kautta.

## Viralliset mitat

Jalkapallokenttä on suorakaiteen muotoinen. Sen rajaavat sivurajat ja päätyrajat. Jalkapallokilpailun järjestäjällä on oikeus määritellä pelikentän pituus ja leveys tietyissä rajoissa. Kansainvälisissä otteluissa kentän pituus on 100–110 metriä ja leveys 64–75 metriä. Muissa otteluissa vaihteluvälit ovat suuremmat, 90–120 metriä ja 45–90 metriä.

Kentän jakaa pituussuunnassa kahteen osaan keskiraja. Sen keskelle piirretty keskiympyrä on säteeltään 9,15 metriä.

Kentän kummassakin päässä on tolppien ja yläriman muodostama maali, jonka leveys on 7,32 metriä ja korkeus 2,44 metriä. Maalin taakse voidaan kiinnittää maaliverkko.

Maalin edessä on maalialue, joka ulottuu kummastakin maalitolpasta 5,5 metriä päätyrajan suuntaan sekä kentälle päin. Maalitolpista 16,5 metriä päätyrajan suuntaan sekä kentälle päin on rangaistusalue. Sen keskellä 11 metrin päässä maaliviivasta on rangaistuspotkupiste.

Kentän jokaisessa kulmassa on kulmalippu ja säteeltään yhden metrin pituinen neljännesympyrä, jonka rajaamalta kulma-alueelta annetaan kulmapotku.

Kentän sivurajojen ulkopuolella on kummankin joukkueen tekninen alue, jossa istuvat taustahenkilöt, vaihtopelaajat ja kentältä vaihdetut pelaajat.

## Katso myös
* Jalkapallostadion

## Lähteet
Basement Jaxx

**Basement Jaxx** on Felix Buxtonin ja Simon Ratcliffen muodostama housea ja yleisemmin elektronista musiikkia tuottava kaksikko. Brittiyhtye nousi sekä fanien että kriitikkojen suosioon 1990-luvun lopulla.

## Historia

Yhtyeen ura alkoi vuonna 1994 Lontoon eteläisestä kaupunginosasta, Brixtonista, jossa Buxton ja Ratcliffe pitivät säännöllisesti Rooty-nimistä klubi-iltaa.

Yhtyeen ensimmäinen kokopitkä albumi *Remedy* julkaistiin 1999. Levy sisälsi singleinä julkaistut kappaleet "Red Alert", "Rendez Vu", "Jump N' Shout" ja "Bingo Bango". "Red Alert" toi bändille lisänäkyvyyttä soituaan Coca-Colan televisiomainoksessa. Samana vuonna julkaistiin myös b-puolia ja remiksauksia sisältävä *Jaxx Unreleased*.
 
Toisen kokopitkän albumin nimeksi tuli klubin mukaan *Rooty*. Vuonna 2001 julkaistu levy sisälsi singlet "Romeo", "Jus 1 Kiss", "Where's Your Head At?" ja "Get Me Off". "Romeo" oli albumin avausraita ja sen musiikkivideon tyyliksi valittiin Bollywood-elokuvien parodia. Levyn toinen single, "Where's Your Head At?", oli mukana vuonna 2001 julkaistussa Tomb Raider -elokuvassa, ja nousi vuonna 2002 kansainväliseksi hitiksi. Kappaleen koukkuna oli Gary Numanin "M.E.":stä lainattu melodia. Ihmiskasvoisia laboratorioapinoita sisältävästä musiikkivideosta vastasi ruotsalainen Traktor-ryhmä. Mixmag-lehti kiitteli videota kaikkien aikojen parhaaksi tanssimusiikkivideoksi. Rootyn jälkeen levyn singlejen b-puolia julkaistiin Xxtra Cutz -levynä.

Vuonna 2003 julkaistulla kolmannella pitkäsoitolla *Kish Kash* vierailivat muun muassa Lisa Kekaula, Me'shell Ndegeocello, Dizzee Rascal, Totlyn Jackson, JC Chasez, Siouxsie Sioux ja Phoebe. Levyltä julkaistiin sinkkuina kappaleet "Lucky Star", "Plug It In" ja "Good Luck", joka uudelleenjulkaistiin vuonna 2004 sen soitua BBC:n UEFA 2004 -ottelulähetysten tunnusmusiikkina. Kappale oli mukana myös Just Married ja Appleseed -elokuvien soundtrackeilla. *Kish Kash* palkittiin seuraavana vuonna parhaan elektronisen/tanssimusiikkilevyn Grammylla.

Vuonna 2005 julkaistu *The Singles* sisälsi kaikki aiemmilla albumeilla julkaistut singlet, muutaman varhaisemman kappaleen sekä kaksi uutta kappaletta, jotka julkaistiin myös singleinä: "Oh My Gosh" ja "U Don't Know Me". MTV ei esittänyt "U Don't Know Me" kappaleen videota päivälähetyksissään. Videolla nähdään humalainen kuningatar Elizabeth II.

Neljäs studioalbumi *Crazy Itch Radio* julkaistiin 4. syyskuuta 2006 samanaikaisesti ensimmäisen singlen "Hush Boy" kanssa. Levyn solistivieraina ovat olleet Martina Bang, Johnny Blaze, Lily Allen ja Robyn. Levyn toisen singlen "Take Me Back to Your House" videolla nähdään ukrainalainen kansantanssiryhmä.

Oman tuotantonsa lisäksi Basement Jaxx remiksaa tilauksesta muiden artistien kappaleita. Tilaustöistä kuuluisimpia ovat Missy Elliottin "4 My People", Justin Timberlaken "Like I Love You" sekä N.E.R.D:in "She Wants to Move".

## Diskografia

### Studioalbumit
* Remedy (1999)
* Rooty (2001)
* Kish Kash (2003)
* Crazy Itch Radio (2006)
* Scars (2009)
* Zephyr (2009)
* Junto (2014)

## Aiheesta muualla

* Viralliset sivut
Johan Magnus af Tengström

**Johan Magnus af Tengström** (5. joulukuuta 1793 Turku &ndash; 20. marraskuuta 1856 Helsinki) oli suomalainen eläin- ja kasvitieteilijä. 

Tengströmistä tuli Turun akatemian luonnonhistorian dosentti vuonna 1816 ja museonhoitaja vuonna 1818. Virkaatekevänä luonnonhistorian professorina hän oli vuosina 1824&ndash;1825 ja sai professorin arvon 1826. Vuodet 1828&ndash;1842 hän toimi Aleksanterin (Helsingin) yliopiston eläintieteen ja kasvitieteen inspehtorina (apulaisena, kaksi viimeistä vuotta vt. professorina). Vuonna 1842 hänet nimitettiin eläintieteen ja kasvitieteen professoriksi Carl Reinhold Sahlbergilta vapautuneeseen virkaan. Tässä virassa hän toimi vuoteen 1847. Hänen seuraajakseen nimitettiin Alexander von Nordmann. Yliopiston kasvitieteellisen puutarhan esimies hän oli vuoteen 1849. Hänet kutsuttiin Suomen Tiedeseuran jäseneksi vuonna 1838.

## Lähteet

## Aiheesta muualla
* Johan Magnus af Tengström &ndash; Museiinspektör och professor i zoologi och botanik, men en man som inte orkade infria förhoppningarna
Circuito da Boavista

**Circuito da Boavista** on katurata Portossa Portugalissa. Rataa käytettiin kahdesti Portugalin Grand Prix'n näyttämönä.

Rata alkaa sataman edessä olevasta *Esplanada do Rio de Janeiro* -nimisestä mutkasta ja jatkuu *Avenida do Boavista* -mutkaan. Syherön osuuden jälkeen palataan maalilinjalle. Ensimmäisen kerran radalla ajettiin 1958. Silloin kilpailun voitti brittiläinen Stirling Moss. Toisen kerran kilpailu radalla järjestettiin vuonna 1960, jolloin vain neljä autoa ajoi maaliin ja voittaja oli australialainen Jack Brabham.

Radalla ajettiin kausilla 2007, 2009, 2011 ja 2013 WTCC -sarjan osakilpailu.

## Formula 1 -tulokset

## Lähteet

## Aiheesta muualla

* Radan viralliset sivut
Incubus

**Incubus** (lat. ”se joka makaa päällä”) on demoni. Muinaisessa Roomassa incubus oli haltija tai demoni. Keskiaikaisen mytologian mukaan incubus merkitsi miespuolista demonia, joka ahdisteli nukkuvia naisia seksuaalisessa tarkoituksessa. Noituutta käsittelevässä kirjallisuudessa incubus tarkoitti myös paholaista rakastajana. Incubuksen naispuolinen vastine on succubus.

Legendan mukaan incubus saattoi joskus saattaa naisen raskaaksi ja syntynyttä jälkeläistä kutsuttiin *cambioniksi*. Ehkä kuuluisin demonin ja ihmisen yhdynnästä alkunsa saanut oli Kuningas Arthurin tarinoissa esiintyvä velho Merlin.

## Lähteet
* 
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Mary Hoffman

**Mary Hoffman** (s.  20. huhtikuuta 1945 Eastleigh, Hampshire, Britannia) on brittiläinen kirjailija. Hän julkaisi ensimmäisen kirjansa *White Magic* vuonna 1975. Sen jälkeen hän on kirjoittanut noin 80 lasten- ja nuortenkirjaa. Suomessa hänet tunnetaan parhaiten Stravaganza-nuortensarjasta.

Hoffman on opiskellut kirjallisuutta Cambridgen yliopistossa. Hoffman meni naimisiin vuonna 1972 Stephen Barberin kanssa, ja heillä on kolme tytärtä, joista vanhin, Rhiannon Lassiter on myös lastenkirjailija. 

## Bibliografia
### Suomennettu tuotanto
* Lasten raamatunkertomuskirja (1999)
* Otavan suuri satukirja (2001)
* Ensimmäinen satukirjani (2003)
* Meidän ja muiden perheet (The Great Big Book of Families). Suom. Maisa Savolainen, 2010, Lasten Keskus.
* Meidän ja muiden tunteet (The Great Big Book of Feelings). Suom. Maisa Tonteri, 2013, Lasten Keskus.
* Meidän ja muiden vihreä kirja (The Great Big Green Book). Suom. Maisa Tonteri, 2015, Lasten Keskus.
* Meidän ja muiden kehot (The Great Big Body Book). Suom. Maisa Tonteri, 2016, Lasten Keskus/Kirjapaja.
* Meidän ja muiden ystävät (The Great Big Book of Friends). Suom. Maisa Tonteri, 2018, Lasten Keskus.
* Meidän ja muiden elämä (The Great Big Book of Life). Suom. Maisa Tonteri, 2019, Lasten Keskus.

;Stravaganza-sarja
* Stravaganza: Naamioiden kaupunki (*Stravaganza: City of Masks*, 2002). Suom. Kaisa Kattelus, 2003, Tammi.
* Stravaganza: Tähtien kaupunki (*Stravaganza: City of Stars*, 2003). Suom. Kaisa Kattelus, 2004, Tammi.
* Stravaganza: Kukkien kaupunki (*Stravaganza: City of Flowers*, 2005). Suom. Kaisa Kattelus, 2005, Tammi.
* Stravaganza: Salaisuuksien kaupunki (*Stravaganza: City of Secrets*, 2008). Suom. Kaisa Kattelus, 2009, Tammi.
* Stravaganza: Laivojen kaupunki (*Stravaganza: City of Ships*, 2010). Suom. Kaisa Kattelus, 2012, Tammi.
* Stravaganza: Miekkojen kaupunki (*Stravaganza: City of Swords*, 2012). Suom. Kaisa Kattelus, 2014, Tammi.

### Suomentamattomat

**Cartwheels**
*King of the Castle (1986)
*Min's First Jump (1989)
*Max in the Jungle (1991) 

**Grace**
*Amazing Grace (1991)
*Boundless Grace (1995)
*Grace & Family (1997)
*Starring Grace (2001)
*Encore, Grace (2003)
*Bravo, Grace! (2005) 

**Let’s Read Together**
*A Fine Picnic (1986)
*Animal Hide and Seek (1986)
*The Perfect Pet (1986)
*Clothes for Sale (1987) 

**Virtual Friend**
*1 Virtual Friend (1998)
*2 Virtual Friends Again (2001) 

**Muita**
*Nancy No-Size (1987)
*My Grandma Has Black Hair (1988)
*Dog Powder (1989)
*Mermaid and Chips (1989)
*Dracula's Daughter (1989)
*The Ghost Menagerie (1992)
*Babies' Hotel (1993)
*Leon's Lucky Lunch-Break (1993)
*The Four-Legged Ghosts (1993)
*Henry's Baby (1993)
*Cyril MC (1994)
*Earth, Fire, Water, Air (1995)
*Special Powers (1997)
*A Vanishing Tail (1997)
*An Angel Just Like Me (1997)
*Quantum Squeak (1997)
*A Twist in the Tail: Animal Stories from Around the World (1998)
*Clever Katya: A Fairy Tale from Old Russia (1998)
*Sun, Moon and Stars (1998)
*Comet (1999)
*How to Be a Cat (2001) 
*Three Wise Women (2002)
*Los Colores De Casa (2003)
*Lines in the Sand (2003)
*Amy (2004) 

## Lähteet
Circuit Bremgarten

**Circuit Bremgarten** oli 7,28 kilometriä pitkä moottorirata Bremgartenissa Sveitsissä. Radalla ajettiin Sveitsin Grand Prix vuosina 1950&ndash;1954.

Bremgarten rakennettiin moottoripyöräradaksi vuonna 1931 Bernin pohjoispuolella oleviin metsiin. Radalla ei ole suoria, vaan siinä on vain paljon nopeita mutkia. Ensimmäinen autourheilukilpailu sillä ajettiin vuonna 1934, jossa kuoli kuljettaja Hugh Hamilton. Puiden ympäröimä rata oli vaarallinen, erityisesti märällä kelillä. Vuonna 1948 italialainen Achille Varzi kuoli radalla Sveitsin Grand Prix´n harjoituksissa.

Bremgartenin radalla ei ole ajettu virallista moottoriurheilutapahtumaa vuoden 1955 jälkeen, koska autourheilu, jossa oli katsojia, kiellettiin Sveitsissä Le Mansin 24 tunnin ajossa vuonna 1955 sattuneen 80 katsojan hengen vaatineen onnettomuuden jälkeen. Silti Sveitsin Grand Prix ajettiin kerran vuonna 1982, tosin rata sijaitsi Dijonissa Ranskassa.

## Lähteet
Laivat (albumi)

**Laivat** on Rauli Badding Somerjoen seitsemäs ja viimeinen studioalbumi vuodelta 1985. Albumi oli kolmas ja viimeinen yhteistyö rautalankayhtye Agentsin kanssa. Agents esiintyy albumilla salanimellä *The Young Beats*. Albumin suurimmaksi hitiksi nousi Neuvostoliitossa suuren suosion saanut ”Laivat” (Parohody / Пароходы), joka käännettiin suomeksi ja singlestä seurasi tämä albumi. Albumi saavutti suuren suosion ja jäi tammikuussa 1987 kuolleen Somerjoen viimeiseksi. Albumin nimikappaleen on levyttänyt myös Tapani Kansa.

Albumi julkaistiin LP-levynä ja C-kasettina. Vuonna 1998 albumista julkaistiin ensimmäinen CD-painos ja siitä kahden vuoden päästä vuonna 2000 julkaistiin remasteroitu CD-painos, jossa oli mukana myös yksi bonuskappale. 

Albumi saavutti kultalevyrajan vuonna 1990 ja sitä on myyty 25 000 kappaletta.

## Kappaleet
Kaikki sovitukset Esa Pulliainen, ellei toisin mainita.

; A-puoli
# 
# 
# 
# 
# 
# 

; B-puoli
# 
# 
# 
# 
# 
# 
# 

; Vuoden 2000 remasteroidun CD-painoksen bonuskappale
# 

## Kokoonpano
* Rauli Badding Somerjoki – laulu

### Säestää [[Agents|The Young Beats]]
* Esa P. Pulliainen – soolokitara, taustalaulut (The Blue Moaners)
* Hans Etholén – rytmikitara
* Kai Pulliainen – bassokitara
* Juha Takanen – rummut ja lyömäsoittimet
* Eero Ojanen – piano ja kosketinsoittimet

### Vierailevat muusikot
* Aaro Kurkela – vibrafoni ja harmonikka
* Jukka Tuovinen – tenorisaksofoni
* J. Karjalainen – huuliharppu (4)
* Kalle Jämsen – kitara ja dobro (10)
* Hillel Tokazier – piano (11)
* Pekka Aarnio – taustalaulut (The Blue Moaners)

### Tuotanto
* Risto Hemmi – äänitys (Finnvox-studiot)
* Stefan Bremer – kansi
* Pekka Aarnio – tuottaja
* Mika Jussila – vuoden 2000 CD-painoksen remasterointi (Finnvox heinäkuussa 2000)

## Lähteet
Maija Poppanen

**Maija Poppanen** () on kuvitteellinen hahmo P. L. Traversin kirjoittamissa lastenkirjoissa. Romaaneista ensimmäinen *Maija Poppanen* julkaistiin englanniksi vuonna 1934 ja suomeksi 1936 Tyyni Tuulion, 1982 Marikki Makkosen sekä 2010 Jaana Kapari-Jatan käännöksenä. Romaaneja on kaikkiaan kahdeksan, ja niistä viimeinen ilmestyi englanniksi vuonna 1988. Kirjat on kuvittanut Mary Shepard (1909–2000), ja vuoden 2010 suomennoksen on kuvittanut Marika Maijala.

Parhaiten Maija Poppasen hahmo tunnetaan Disneyn samannimisestä elokuvasta *[[Maija Poppanen (elokuva)|Maija Poppanen]]*, jossa häntä esittää Julie Andrews. Elokuvasta on tullut tutuksi ”Supercali”-laulu, jossa on sana *supercalifragilisticexpialidocious* (suom. superoptihupilystivekkuloistokainen). Disney on julkaissut myös jatko-osan *[[Maija Poppasen paluu]]*, jonka nimiosassa nähdään Emily Blunt.

Kirjat kertovat Maija Poppasen melko katkonaisesta urasta Pankin eli Lippaan () perheen lastenhoitajana. Maija Poppanen menee ja tulee miten mielii, vaivautumatta selittämään. Kirjoissa hän on luonteeltaan hyvin pikkumainen ja itserakas mutta erinomainen lastenhoitaja, joka saa asiat rullaamaan ja järjestää suojateilleen uskomattomia yllätyksiä. Hän on aina laittautunut ja hyvin ylpeä ulkonäöstään, hänellä on kädessä matosta tehty laukku ja papukaijapäinen sateenvarjo. Hänellä on myös siniset silmät sekä hiukset tiukalla nutturalla.

Kahdeksasta Maija Poppas -kirjasta on suomennettu neljä ensimmäistä:
* *Maija Poppanen*
* *Maija Poppanen tulee takaisin*
* *Maija Poppanen avaa oven*
* *Maija Poppanen puistossa*

Maija Poppas -musikaali sai Suomen-ensi-iltansa Helsingin Kaupunginteatterin suurella näyttämöllä 13.8.2009.

## Suomennosten vertailua
Seuraavassa näytteessä Maija Poppasen saapuminen ensimmäisestä romaanista kolmen eri suomennoksen mukaan. Henkilönnimet on kussakin suomennoksessa esitetty eri tavoin.

## Lähteet

## Kirjallisuutta
* 
* 
*
En halua tietää

**En halua tietää** on *[[Idols]]*-televisio-ohjelmasta julkisuuteen nousseen suomalaisen poplaulajan Antti Tuiskun debyyttisingle, joka julkaistiin 7. huhtikuuta 2004 BMG-levy-yhtiön kautta. Kappale julkaistiin myöhemmin myös Tuiskun esikoisalbumilla *[[Ensimmäinen (Antti Tuiskun albumi)|Ensimmäinen]]*.

Kristian Maukosen ja Petri Munckin käsialaa oleva ”En halua tietää” on R&B:tä ja poppia yhdistävä kappale, joka sai jonkin verran kritiikkiä, koska sen katsottiin olevan varsin lähellä Justin Timberlaken ”Cry Me a River” -hittikappaletta. Single menestyi silti mainiosti; se oli Suomen singlelistalla yhdeksän viikkoa, joista kaksi ensimmäistä kärjessä.

Singlejulkaisu sisälsi kappaleesta kolme erilaista versiota: alkuperäisen version, radiosoittoon menneen version ja instrumentaalin.

## Kappaleet

## Aiheesta muualla
* Singlen arvostelu findance.comissa
Venera 1

**Venera 1** () oli Neuvostoliiton Venus-planeettaa tutkineen Venera-avaruusohjelman ensimmäinen luotain. Luotain laukaistiin 12. helmikuuta 1961.

Venera 1 ohitti Venuksen 19. huhtikuuta 1961 noin 100&nbsp;000 kilometrin päästä.

## Lähteet

## Aiheesta muualla
Ilmarinta

**Ilmarinta** eli pneumothorax merkitsee ilman pääsyä keuhkopussionteloon, jolloin alipaineisen keuhkopussin ja normaalipaineisen ilman välille syntyy yhteys. Seurauksena on ilmarinnan puoleisen keuhkon kasaanpainuminen. Keuhko ei tällöin sisäänhengitettäessä laajene eikä siten osallistu hengitystoimintaan.

## Syyt
Ilmarinta syntyy yleisimmin yskimisen tai fyysisen rasituksen yhteydessä, jolloin joko synnynnäisesti heikon tai keuhkolaajentuman heikentämän keuhkorakkulan seinämä pettää. Tapahtumaa kutsutaan spontaaniksi ilmarinnaksi. Ilmarinta voi syntyä vamman seurauksena, jos kylkiluu, puukko tai muu esine rikkoo sekä keuhkopussin että keuhkon (traumaattinen ilmarinta). Yksittäiseen kylkiluumurtumaan liittyy ilmarinta vain harvoin. Ilmarinta voi syntyä myös laitesukeltajalle, joka pidättää henkeään pintaan noustessaan. Ilmarinnan vaara syntyy ainoastaan käytettäessä sukelluslaitteita, jolloin sukeltaja hengittää paineilmaa pinnan alapuolella. Ilman sukelluslaitteita tapahtuvassa ns. vapaasukelluksessa ei ole ylipainevamman vaaraa.

## Oireet
Ilmarinta voi syntyä hyvin nopeasti tai vähitellen päivien kuluessa. Myös ilmarinnan koko vaihtelee pienestä ja oireettomasta koko keuhkon kokoonpainumiseen. Hengitystilavuuden pieneneminen aiheuttaa eriasteisia hengitysvaikeuksia, joiden syy varmistuu usein vasta röntgenkuvauksessa. Hengitysäänten vaimeneminen tai puuttuminen voi olla merkkinä ilmarinnasta.

## Hoito
Ilmarintaa ei voi hoitaa ilman erikoisvälineitä ja -osaamista, ja se vaatii aina kiireellistä sairaalahoitoa. Ilmarinnan ensiapu on vammojen mukainen hoito, puoli-istuva asento ja hapen annostelu varaajamaskilla hapetuksen parantamiseksi ja hengenahdistuksen vähentämiseksi.

## Historia
Ranskalainen lääkäri Jean Marc Gaspard Itard tunnisti ensimmäisenä ilmarinnan vuonna 1803. Hänen opettajansa lääkäri René Laënnec julkaisi ilmarinnasta kliinisen kuvauksen vuonna 1819..

## Lähteet
* 
* Lääkärikirja Duodecim

### Viitteet
Svetlana Pospelova

**Svetlana Pospelova** (, s. 24. joulukuuta 1979) on venäläinen pikajuoksija, jonka päämatka on 400 metrin juoksu.

Pospelova osallistui 1998 yleisurheilun nuorten maailmanmestaruuskilpailuihin, joissa hän karsiutui 400 metrin alkuerissä. Hän koki saman kohtalon myös Sydneyn olympialaisissa 2000. Vuonna 2003 Pospelova voitti Euroopan cupin ajalla 50,85. Hän oli samana vuonna Pariisin MM-kisoissa kahdeksas sekä  myös kahdeksas. Pospelova voitti 2005 sisäratojen Euroopan-mestaruuden 400 metrillä. Hän oli Helsingin MM-kisoissa samalla matkalla neljäs ajalla 50,11 ja mukana voittamassa maailmanmestaruutta Venäjän joukkueessa 4 x 400 metrin viestijuoksussa. Kauden lopussa  hän oli seitsemäs. Vuonna 2006 Pospelova voitti Euroopan cupin superliigan. Göteborgin EM-kisoissa hän oli henkilökohtaisella matkalla seitsemäs sekä viestissä mukana EM-kultaa voittaneessa joukkueessa. Hän voitti 2006 myös Venäjän mestaruuden 400 metrin juoksussa.

Dohan sisäratojen MM-kisoissa 2010 hän voitti hopeaa 4×400 metrin viestissä.

## Ennätykset
* 100 metrin juoksu: 11,32 (2005)
* 200 metrin juoksu: 22,39 (2005)
* 400 metrin juoksu: 49,80 (2005)

## Lähteet
*
Per Aabel

**Per Pavels Aabel** (25. huhtikuuta 1902 Kristiania, nyk. Oslo &ndash; 22. joulukuuta 1999) oli norjalainen teatterinäyttelijä ja koomikko. Hän oli koomikko Hauk Aabelin poika.

Aabel opiskeli balettia Lontoossa ja taidekoulussa Pariisissa. Sitten hän alkoi opiskella Wienissä teatterijohtaja Max Reinhardtin johdolla ja teki näyttämödebyyttinsä vuonna 1931. Aabel on tunnettu erityisesti Ludvig Holbergin tulkitsijana.

Aabel näytteli vuosia teattereissa ja toimi opettajana. Hänen elokuvauransa alkoi vasta vuonna 1939.

Aabel on haudattu Oslon Vestre gravlund -hautausmaalle.

## Lähteet

## Aiheesta muualla
*